Familia era în vacanță, iar părinții au decis să meargă cu mașina pe un traseu închis. Din cauza stratului mare de zăpadă, nu au mai putut înainta și au fost nevoiți să alerteze echipele de salvare.
După aproximativ două ore, salvamontiștii au reușit să-i ducă, în siguranță, la pensiunea unde erau cazați, dar fără mașină.
Autoturismul va putea fi recuperat abia în zilele următoare, când vremea va fi mai bună. În această perioadă, este risc crescut de avalanșă pe munte. Salvamontiștii îi sfătuiesc pe turiști să evite drumețiile.